ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าหัวพันธุ์มันฝรั่งจากนิวซีแลนด์พ.ศ. ๒๕๕๒[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของหัวพันธุ์มันฝรั่งที่นำเข้าเพื่อการค้าจากนิวซีแลนด์เสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตร โดยคำแนะนำของคณะกรรมการกักพืชออกประกาศกำหนดเงื่อนไขการนำหัวพันธุ์มันฝรั่งจากนิวซีแลนด์เข้ามาในราชอาณาจักรเพื่อการเพาะปลูกดังต่อไปนี้ข้อ ๑ ชนิดพืชหัวพันธุ์มันฝรั่ง(seed potato) Solanum tuberosumข้อ ๒ ศัตรูพืชกักกันที่เกี่ยวข้อง๒.๑รายชื่อศัตรูพืชกักกันของราชอาณาจักรไทยสำหรับหัวพันธุ์มันฝรั่งและดินที่ติดมากับหัวพันธุ์มันฝรั่งจากนิวซีแลนด์ปรากฏตามเอกสารแนบท้ายประกาศนี้๒.๒ศัตรูพืชกักกันของหัวพันธุ์มันฝรั่งที่ต้องมีการจัดการความเสี่ยง คือ๒.๒.๑pale nematode, Globodera pallida๒.๒.๒golden nematode, Globodera rostochiensis๒.๒.๓potato wart, Synchytrium endobioticumข้อ ๓ หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒นิวซีแลนด์ คือ Ministry of Agriculture and Forestry, Biosecurity New Zealand (หลังจากนี้ต่อไปจะอ้างถึงว่าเป็นMAF-BNZ)ข้อ ๔ ห้องปฏิบัติการที่ได้รับการรับรองการตรวจสอบสำหรับการรับรองสุขอนามัยพืชต้องดำเนินการโดยห้องปฏิบัติการของMAF-BNZ หรือห้องปฏิบัติการที่ได้รับการรับรองจาก MAF-BNZข้อ ๕ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๖ วิธีการขนส่งหัวพันธุ์มันฝรั่งต้องส่งมาจากเมืองท่าแห่งหนึ่งในนิวซีแลนด์ไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางเรือหรือทางอากาศข้อ ๗ แหล่งผลิตหัวพันธุ์มันฝรั่งที่ส่งออกมาราชอาณาจักรไทยจะมาจากแหล่งผลิตในนิวซีแลนด์ซึ่งขึ้นทะเบียนไว้กับMAF-BNZ เท่านั้น โดย MAF-BNZจะให้ข้อมูลแหล่งผลิตที่ได้ขึ้นทะเบียนไว้แล้วทั้งหมดแก่กรมวิชาการเกษตรผ่านทางเว็บไซต์ของMAF-BNZข้อ ๘ การผลิตและการรับรอง๘.๑การรับรองหัวพันธุ์มันฝรั่ง๘.๑.๑หัวพันธุ์มันฝรั่งจากนิวซีแลนด์ต้องผ่านการตรวจรับรองตามข้อกำหนดของหน่วยงานที่มีอำนาจตรวจรับรองและระบบการตรวจรับรองหัวพันธุ์มันฝรั่งที่เป็นที่ยอมรับหน่วยงานที่มีอำนาจตรวจรับรองหัวพันธุ์มันฝรั่งแห่งนิวซีแลนด์ (New Zealand Seed Potato Certification Authority)ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในนิวซีแลนด์๘.๑.๒เฉพาะหัวพันธุ์มันฝรั่งซึ่งได้รับการตรวจรับรองจากหน่วยงานที่มีอำนาจตรวจรับรองหัวพันธุ์มันฝรั่งแห่งนิวซีแลนด์ว่าเป็นหัวพันธุ์มันฝรั่งที่ผลิตมาจากระบบPathogen Tested (PT) และ Open เท่านั้น ถึงจะได้รับอนุญาตให้นำเข้าราชอาณาจักรไทย๘.๑.๓ยกเว้นกรณีที่ได้ระบุไว้การผลิตหัวพันธุ์มันฝรั่งต้องผ่านการตรวจรับรองให้เป็นไปตามข้อกำหนดที่ระบุไว้ในระบบการตรวจรับรองหัวพันธุ์มันฝรั่งแห่งนิวซีแลนด์(New Zealand Seed Potato Certification Scheme)ซึ่งระบบดังกล่าวนี้ผ่านการเห็นชอบแล้วจากหน่วยงานที่มีอำนาจตรวจรับรองหัวพันธุ์มันฝรั่งแห่งนิวซีแลนด์๘.๑.๔หน่วยงานที่มีอำนาจตรวจรับรองจะออกบัตรรับรองหัวพันธุ์มันฝรั่งต่อเมื่อหัวพันธุ์มันฝรั่งเป็นไปตามข้อกำหนดของหน่วยงานที่มีอำนาจตรวจรับรองเท่านั้นหมายเลขการรับรองหัวพันธุ์มันฝรั่งต้องระบุไว้บนบัตรรับรองหัวพันธุ์มันฝรั่งและใบรับรองสุขอนามัยพืชทั้งนี้ เพื่อให้สามารถตรวจสอบย้อนกลับได้อย่างรวดเร็วกรณีที่พบว่าหัวพันธุ์มันฝรั่งนำเข้ามีปัญหา๘.๒การรับรองด้านสุขอนามัยพืชหน่วยงานMAF-BNZมีหน้าที่รับผิดชอบสำหรับการรับรองอย่างเป็นทางการว่าหัวพันธุ์มันฝรั่งเป็นไปตามข้อกำหนดด้านสุขอนามัยพืชทุกประการตามประกาศฉบับนี้ข้อ ๙ ข้อกำหนดสำหรับดิน๙.๑ต้องจัดการกับดินให้หัวพันธุ์มันฝรั่งปราศจากดินเท่าที่จะเป็นไปได้ในทางปฏิบัติ๙.๒ดินที่มีลักษณะเป็นผงติดมากับหัวพันธุ์มันฝรั่งต้องมีน้ำหนักไม่เกิน ๑๐๐กรัมต่อหัวพันธุ์มันฝรั่งน้ำหนัก ๕๐ กิโลกรัม (เท่ากับร้อยละ ๐.๒ โดยน้ำหนัก)สำหรับดินที่มีลักษณะเป็นก้อนเกาะติดบนหัวพันธุ์มันฝรั่งหัวพันธุ์มันฝรั่งซึ่งมีดินลักษณะเป็นก้อนเกาะติดมาครอบคลุมพื้นที่ผิวเกินกว่าร้อยละ๒๐ ต้องมีไม่เกินจำนวน ๓๐ หัว จากตัวอย่างหัวพันธุ์มันฝรั่งจำนวน ๖๐๐ หัว (เท่ากับร้อยละ๕)ข้อ ๑๐ ข้อกำหนดสำหรับไส้เดือนฝอยศัตรูพืชกักกัน๑๐.๑บางพื้นที่ในนิวซีแลนด์พบว่ามีการแพร่ระบาดของไส้เดือนฝอยซีสต์มันฝรั่ง pale cyst nematode, Globodera pallida และ golden nematode, Globodera rostochiensis๑๐.๒หัวพันธุ์มันฝรั่งปลูกในแปลงผลิตซึ่งไม่ได้ขึ้นทะเบียนไว้กับ MAF-BNZ ภายใต้โครงการExport Compliance Program for the Provision of Potato Cyst Nematode and Potato Wart Additional Declarations ไม่มีสิทธิที่ MAF-BNZจะให้การรับรองด้านสุขอนามัยพืชโดยการรับรองพิเศษว่าเป็นหัวพันธุ์มันฝรั่งมาจากแหล่งผลิตปลอดศัตรูพืชที่กำหนดนอกจากนี้ยังห้ามนำเข้าราชอาณาจักรไทยสำหรับหัวพันธุ์มันฝรั่งจากแปลงผลิตหัวพันธุ์มันฝรั่งซึ่งผลการตรวจสอบดินพบไส้เดือนฝอยซีสต์มันฝรั่ง๑๐.๓ต้องมีการบังคับใช้โครงการ Export Compliance Program for the Provision of Potato Cyst Nematode and Potato Wart Additional Declarations ซึ่งกำหนดโดย MAF-BNZเพื่อจำกัดการขนส่งหรือเคลื่อนย้ายพืชหรือสิ่งอื่นใดซึ่งอาจทำให้ไส้เดือนฝอยซีสต์มันฝรั่งเกิดการแพร่กระจายออกไปจากพื้นที่ที่มีการระบาด๑๐.๔หัวพันธุ์มันฝรั่งซึ่งผลิตเพื่อส่งออกมายังราชอาณาจักรไทยต้องอยู่ภายใต้โครงการ Export Compliance Program for the Provision of Potato Cyst Nematode and Potato Wart Additional Declarations ซึ่งกำหนดโดย MAF-BNZ๑๐.๕ต้องดำเนินการตรวจไส้เดือนฝอยซีสต์มันฝรั่งในดินอย่างเป็นทางการในแปลงผลิตหัวพันธุ์มันฝรั่งก่อนเริ่มปลูกมันฝรั่งหรือก่อนเก็บเกี่ยวเฉพาะหัวพันธุ์มันฝรั่งปลูกในแปลงผลิตหัวพันธุ์มันฝรั่งซึ่งปลอดจากไส้เดือนฝอยซีสต์มันฝรั่งเท่านั้นจะได้รับอนุญาตให้นำเข้าราชอาณาจักรไทยการรับรองไส้เดือนฝอยซีสต์มันฝรั่งในแปลงผลิตหัวพันธุ์มันฝรั่งต้องเป็นไปตามวิธีการซึ่งเห็นพ้องร่วมกันนอกจากนี้ ต้องตรวจวิเคราะห์ตัวอย่างดินในห้องปฏิบัติการที่ได้รับการรับรองจาก MAF-BNZ๑๐.๖นอกจากไส้เดือนฝอยซีสต์มันฝรั่งแล้ว หัวพันธุ์มันฝรั่งต้องมาจากแปลงผลิตหัวพันธุ์มันฝรั่งซึ่งปราศจากไส้เดือนฝอยศัตรูพืชกักกันตามที่ระบุไว้ในประกาศฉบับนี้โดยอาศัยข้อมูลจากการเฝ้าระวังอย่างเป็นทางการข้อ ๑๑ ข้อกำหนดสำหรับโรคพืชกักกันซึ่งมีสาเหตุมาจากรา๑๑.๑โรค potato wart, Synchytrium endobioticum๑๑.๑.๑ห้ามนำเข้าราชอาณาจักรไทยสำหรับหัวพันธุ์มันฝรั่งซึ่งมาจากแปลงผลิตหัวพันธุ์ที่มีการแพร่ระบาดของโรคpotato wart๑๑.๑.๒หัวพันธุ์มันฝรั่งที่จะส่งออกมายังราชอาณาจักรไทยต้องผลิตจากแปลงผลิตหัวพันธุ์มันฝรั่งซึ่งไม่เคยมีรายงานการตรวจพบโรคpotato wart อย่างน้อยเป็นระยะทาง ๑๕ กิโลเมตรจากแปลงปลูกมันฝรั่งที่พบโรคpotato wart๑๑.๑.๓ต้องมีการบังคับใช้โครงการ Export Compliance Program for the Provision of Potato Cyst Nematode and Potato Wart Additional Declarations ซึ่งกำหนดโดย MAF-BNZ เพื่อจำกัดการขนส่งหรือเคลื่อนย้ายพืชหรือสิ่งอื่นใดซึ่งอาจทำให้โรคpotato wartของมันฝรั่งเกิดการแพร่กระจายออกไปจากพื้นที่ที่มีการระบาด๑๑.๑.๔หัวพันธุ์มันฝรั่งซึ่งผลิตเพื่อส่งออกมายังราชอาณาจักรไทยต้องอยู่ภายใต้โครงการ Export Compliance Program for the Provision of Potato Cyst Nematode and Potato Wart Additional Declarations ซึ่งกำหนดโดย MAF-BNZ๑๑.๒ระดับที่ยอมรับได้สำหรับโรค powdery scabซึ่งมีสาเหตุจากรา Spongospora subterranea ต้องมีหัวพันธุ์มันฝรั่งจำนวนไม่เกินร้อยละ ๒ซึ่งแสดงอาการของโรคที่สามารถตรวจพบได้ ระดับของโรค powdery scab ซึ่งแสดงอาการที่สามารถตรวจพบได้คือ จำนวน ๕ รอยแผลหรือมากกว่าต่อหัว๑๑.๓ระดับที่ยอมรับได้สำหรับโรค skin spot ซึ่งมีสาเหตุจากราPolyscytalum pustulans ต้องมีหัวพันธุ์มันฝรั่งจำนวนไม่เกินร้อยละ ๒ซึ่งแสดงอาการของโรคที่สามารถตรวจพบได้ ระดับของโรค skin spot ซึ่งแสดงอาการที่สามารถตรวจพบได้คือ จำนวน ๕ รอยแผลหรือมากกว่าต่อหัวข้อ ๑๒ ข้อกำหนดสำหรับโรคพืชกักกันซึ่งมีสาเหตุมาจากไวรัส๑๒.๑หัวพันธุ์มันฝรั่งต้องปลูกในแปลงผลิตหัวพันธุ์มันฝรั่งซึ่งเจ้าหน้าที่ของหน่วยงานที่มีอำนาจตรวจรับรองได้ตรวจอาการของโรคที่เกิดจากไวรัสบนต้นมันฝรั่งด้วยสายตาในระหว่างช่วงฤดูปลูกตามหลักเกณฑ์ที่กำหนดไว้ในระบบการตรวจรับรองหัวพันธุ์มันฝรั่งแห่งนิวซีแลนด์และต้องปลอดจากโรคมันฝรั่งซึ่งมีสาเหตุมาจากไวรัสศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้นอกจากนี้ ระดับที่ยอมรับได้สำหรับโรคซึ่งมีสาเหตุมาจากไวรัสทุกชนิดนอกเหนือจากไวรัสศัตรูพืชกักกันในแปลงผลิตหัวพันธุ์มันฝรั่งต้องไม่เกินร้อยละ๐.๑๑๒.๒นอกเหนือจากการตรวจอาการของโรคที่เกิดจากไวรัสบนต้นมันฝรั่งด้วยสายตาแล้วต้องตรวจวิเคราะห์การทำลายของโรค Potato virus Y (PVY) และ Potato leaf roll virus (PLRV) บนหัวพันธุ์มันฝรั่งในห้องปฏิบัติการที่ได้รับการรับรองตามวิธีการซึ่งเห็นพ้องร่วมกันระดับที่ยอมรับได้สำหรับโรค PVY และ PLRV บนหัวพันธุ์มันฝรั่งจากแปลงปลูกที่กำหนดต้องไม่เกินร้อยละ ๔ปัจจุบันวิธีการซึ่งเห็นพ้องร่วมกันสำหรับตรวจหาการทำลายของโรค PVY และ PLRV จากใบและหน่อ มีรายละเอียด ดังนี้๑๒.๒.๑ตรวจจากใบ :เก็บรวบรวมใบมันฝรั่งจากแปลงผลิตหัวพันธุ์มันฝรั่งก่อนการฉีดพ่นสารเคมีทำลายต้นมันฝรั่งและตรวจวิเคราะห์ใบด้วยเทคนิค ELISA ตามกระบวนการ ดังต่อไปนี้(ก)วิธีการตรวจไวรัสประกอบด้วยการเก็บใบมันฝรั่งจำนวน ๓๐๐ ใบ จากแปลงผลิตหัวพันธุ์มันฝรั่งที่กำหนด(ต่อพื้นที่แปลงผลิตหัวพันธุ์ ๑๐ เฮกแท) มัดรวมกัน ๑๕ มัด มัดละ ๒๐ ใบ(ข)สำหรับการตรวจหาระดับการทำลายของไวรัสที่น้อยกว่าร้อยละ ๔ที่ระดับความเชื่อมั่นร้อยละ ๙๕ นั้นหัวพันธุ์มันฝรั่งต้องถูกปฏิเสธการส่งออกไปยังราชอาณาจักรไทยหากจำนวน ๖การทดสอบจากจำนวน ๑๕ การทดสอบแสดงผลบวก๑๒.๒.๒ตรวจจากหน่อ : ตรวจวิเคราะห์หน่อด้วยเทคนิค ELISA ตามกระบวนการ ดังต่อไปนี้(ก)สุ่มหัวพันธุ์มันฝรั่งจำนวน ๓๐๐ หัว จากแปลงผลิตหัวพันธุ์มันฝรั่งที่กำหนด(ต่อพื้นที่แปลงผลิตหัวพันธุ์ ๑๐ เฮกแท) ในระหว่างการเก็บเกี่ยวหรือจากสินค้าส่งออกเฉือนตามันฝรั่งและนำไปเพาะไว้ในโรงเรือน(ข)สุ่มหน่อจากหัวพันธุ์มันฝรั่งแยกรวมกันเป็น ๑๕ กลุ่ม แต่ละกลุ่มมี ๒๐ หน่อสำหรับการตรวจหาระดับการทำลายของไวรัสที่น้อยกว่าร้อยละ ๔ ที่ระดับความเชื่อมั่นร้อยละ๙๕ นั้น หัวพันธุ์มันฝรั่งต้องถูกปฏิเสธการส่งออกไปยังราชอาณาจักรไทยหากจำนวน ๖การทดสอบจากจำนวน ๑๕ การทดสอบแสดงผลบวก๑๒.๓ห้องปฏิบัติการที่ได้รับการรับรองต้องเก็บรักษาใบรายงานผลการตรวจการทำลายของโรค PVY และ PLRV บนหัวพันธุ์มันฝรั่งในห้องปฏิบัติการและต้องส่งมอบให้แก่กรมวิชาการเกษตรเมื่อได้รับการร้องขอใบรายงานผลการตรวจควรมีข้อมูลเพียงพอสำหรับการตรวจสอบย้อนกลับเช่น เกษตรกร ผู้ส่งออก หมายเลขการรับรองหัวพันธุ์มันฝรั่ง จำนวนตัวอย่างที่ตรวจและผลการตรวจ เป็นต้นข้อ ๑๓ ข้อกำหนดสำหรับบรรจุภัณฑ์และฉลาก๑๓.๑ต้องบรรจุหัวพันธุ์มันฝรั่งน้ำหนัก ๒๕ - ๕๐ กิโลกรัมในกระสอบซึ่งต้องเป็นกระสอบใหม่และปิดปากกระสอบเมื่อบรรจุหัวพันธุ์มันฝรั่งแล้ว๑๓.๒ต้องติดบัตรรับรองหัวพันธุ์มันฝรั่งบนกระสอบบรรจุหัวพันธุ์มันฝรั่งรายละเอียดของฉลากบนบัตรรับรองหัวพันธุ์มันฝรั่งต้องเป็นไปตามข้อกำหนดของหน่วยงานที่มีอำนาจตรวจรับรองหัวพันธุ์มันฝรั่งแห่งนิวซีแลนด์ข้อ ๑๔ การตรวจก่อนส่งออก๑๔.๑หัวพันธุ์มันฝรั่งซึ่งเป็นสินค้าที่จะส่งออกไปยังราชอาณาจักรไทยต้องผ่านการตรวจของเจ้าหน้าที่ก่อนหรือระหว่างการขนถ่ายช่วงสุดท้ายของการขนส่งเมื่อดำเนินการตรวจเสร็จสิ้นแล้วต้องปิดตู้และปิดผนึกตู้ขนส่งสินค้าโดยทันที๑๔.๒เจ้าหน้าที่ต้องออกใบรับรองสุขอนามัยพืชให้กับหัวพันธุ์มันฝรั่งซึ่งเป็นไปตามข้อกำหนดที่ระบุไว้ในประกาศฉบับนี้เท่านั้นข้อ ๑๕ การรับรองสุขอนามัยพืช๑๕.๑ต้องแนบใบรับรองสุขอนามัยพืชมาพร้อมกับสินค้าหัวพันธุ์มันฝรั่งจากนิวซีแลนด์ทุกครั้งที่มีการนำเข้า๑๕.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The seed potatoes this consignment were produced New Zealand accordance with the conditions governing entry of seed potatoes to Thailand.๑๕.๓ต้องบันทึกหมายเลขตู้ขนส่งสินค้า (สำหรับการขนส่งทางเรือเท่านั้น)และหมายเลขการรับรองหัวพันธุ์มันฝรั่งของหัวพันธุ์มันฝรั่งในแต่ละตู้ขนส่งสินค้าบนใบรับรองสุขอนามัยพืชข้อ ๑๖ การตรวจเมื่อนำเข้า๑๖.๑เมื่อหัวพันธุ์มันฝรั่งมาถึงยังด่านนำเข้าในราชอาณาจักรไทยการตรวจหัวพันธุ์มันฝรั่งจะดำเนินการหลังจากที่มีการตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้าแล้ว๑๖.๒กรมวิชาการเกษตรมีสิทธิสั่งให้ส่งกลับหรือสั่งให้ทำลายซึ่งหัวพันธุ์มันฝรั่งโดยผู้นำเข้าเป็นผู้รับผิดชอบค่าใช้จ่ายในกรณีที่การรับรองหัวพันธุ์มันฝรั่งไม่เป็นไปตามข้อกำหนดนำเข้าด้านสุขอนามัยพืชหรือผนึกปิดตู้ขนส่งสินค้าชำรุดหรือเสียหาย๑๖.๓ ถ้าตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้หรือตรวจพบว่าเกินกว่าระดับที่ยอมรับได้ในระหว่างการตรวจนำเข้า หัวพันธุ์มันฝรั่งดังกล่าวต้องถูกส่งกลับหรือถูกทำลายโดยผู้นำเข้าเป็นผู้รับผิดชอบค่าใช้จ่ายกรมวิชาการเกษตรจะแจ้งให้MAF-BNZ ทราบถึงการไม่ปฏิบัติตามข้อกำหนด และขึ้นอยู่กับสภาวการณ์กรมวิชาการเกษตรอาจระงับการนำเข้าหัวพันธุ์มันฝรั่งจากกองนั้นแปลงผลิต รัฐ หรือทั้งประเทศ๑๖.๔MAF-BNZ ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุของการไม่ปฏิบัติตามข้อกำหนดและได้มีการดำเนินการแก้ไขแล้วจนเป็นที่ยอมรับของกรมวิชาการเกษตร๑๖.๕ถ้าตรวจพบสิ่งมีชีวิตชนิดอื่นที่ยังคงมีชีวิตและไม่มีรายชื่อปรากฏอยู่ในเอกสารแนบท้ายประกาศนี้ซึ่งมีศักยภาพสำคัญด้านกักกันพืชต่อราชอาณาจักรไทย ต้องส่งกลับทำลายหรือกำจัดศัตรูพืชบนหัวพันธุ์มันฝรั่งด้วยวิธีการที่เหมาะสม (ถ้ามีวิธีการกำจัด)โดยผู้นำเข้าเป็นผู้รับผิดชอบค่าใช้จ่ายกรมวิชาการเกษตรมีสิทธิสั่งให้หยุดการนำเข้าหัวพันธุ์มันฝรั่งจากช่องทางการนำเข้านั้นเป็นการชั่วคราวได้จนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๖.๖ถึงแม้ว่าหัวพันธุ์มันฝรั่งจะได้รับการตรวจปล่อยให้นำออกไปจากด่านนำเข้าแล้วถ้ามีเหตุอันควรเชื่อจากหลักฐานว่าหัวพันธุ์มันฝรั่งนำเข้าจากบางแหล่งผลิตซึ่งอาจมีศัตรูพืชกักกันติดมาด้วยหัวพันธุ์มันฝรั่งจะถูกสั่งระงับไม่ให้นำไปปลูกและต้องถูกดำเนินมาตรการทางสุขอนามัยพืชที่เหมาะสมเพื่อป้องกันไม่ให้ศัตรูพืชกักกันแพร่กระจายออกไปภายใต้คำแนะนำของกรมวิชาการเกษตรผู้นำเข้าต้องเป็นผู้รับผิดชอบค่าใช้จ่ายสำหรับการดำเนินมาตรการดังกล่าวนั้น๑๖.๗ผู้นำเข้าหัวพันธุ์มันฝรั่งต้องส่งรายละเอียดผู้ปลูกและพื้นที่ที่ปลูกหัวพันธุ์มันฝรั่งนำเข้าแก่กรมวิชาการเกษตรทันทีเมื่อได้รับการร้องขอนอกจากนี้ถ้ามีเหตุอันควรเชื่อได้ว่าอาจมีศัตรูพืชกักกันของมันฝรั่งในแปลงปลูกมันฝรั่งเจ้าหน้าที่กักกันพืชต้องดำเนินการสำรวจแปลงปลูกมันฝรั่งโดยทันทีผู้นำเข้าต้องเป็นผู้รับผิดชอบค่าใช้จ่ายสำหรับการสำรวจดังกล่าวนั้นข้อ ๑๗ การประเมินกระบวนการส่งออก๑๗.๑การส่งออกหัวพันธุ์มันฝรั่งจากแหล่งผลิตตามที่ระบุไว้ในข้อ ๗ ในนิวซีแลนด์มายังราชอาณาจักรไทยจะเริ่มได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกหัวพันธุ์มันฝรั่งแล้วเท่านั้นโดยนิวซีแลนด์เป็นผู้รับผิดชอบค่าใช้จ่ายทั้งหมด๑๗.๒ในกรณีที่มีการระงับการนำเข้ากรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในนิวซีแลนด์ก่อนจะตัดสินใจอนุญาตให้นำเข้าหัวพันธุ์มันฝรั่งได้อีกต่อไปถ้ากรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นโดยนิวซีแลนด์เป็นผู้รับผิดชอบค่าใช้จ่ายทั้งหมดทั้งนี้ตั้งแต่บัดนี้เป็นต้นไปประกาศ ณ วันที่ ๙กรกฎาคม พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑.รายชื่อศัตรูพืชกักกันของหัวพันธุ์มันฝรั่งและดินจากนิวซีแลนด์แนบท้ายประกาศกรมวิชาการเกษตร เรื่องเงื่อนไขการนำเข้าหัวพันธุ์มันฝรั่งจากนิวซีแลนด์ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑๙ สิงหาคม ๒๕๕๒พิมลกร/ปรับปรุง๗ ตุลาคม ๒๕๕๖พลัฐวัษ/ตรวจ๗ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๑๐ ง/หน้า ๑๑/๖ สิงหาคม ๒๕๕๒